laion/Wikipedia-Exotic huggingface dataset:
საქართველოს ახალგაზრდა სოციალ-დემოკრატები

საქართველოს ახალგაზრდა სოციალ–დემოკრატები დაფუძნდა 2010 წლის 16 სექტემბერს. "საქართველოს ახალგაზრდა სოციალ-დემოკრატები" წარმოადგენს დამოუკიდებელ არასამთავრობო პოლიტიკურად ორიენტირებულ ორგანიზაციას, რომელიც ორიენტირებულია სოციალ-დემოკრატიული და პროგრესული პოლიტიკის ღირებულებებისა და სოციალური სამართლიანობის იდეის პოპულარიზაციაზე, ახალგაზრდების სამოქალაქო აქტივიზმისა და გადაწყვეტილების მიღების პროცესებში ჩართულობის გაზრდაზე. ორგანიზაციის ძირითადი პრინციპებია: თავისუფლება, თანასწორობა, სოლიდარობა. ორგანიზაცია მიზნად ისახავს: დემოკრატიული ღირებულებების პოპულარიზაციას, ახალგაზრდების მაქსიმალური ჩართულობით ქვეყანაში და მის ფარგლებს გარეთ არსებულ პოლიტიკურ, სოციალურ და ეკონომიკურ პროცესებში. მდგრადი ეკონომიკური და ეკოლოგიური განვითარების წახალისებას. თანამედროვე ევროპული კეთილდღეობის სახელმწიფო მოდელის საფუძვლების განვითარებას: ხელმისაწვდომი განათლება, საყოველთაო ჯანდაცვა, ღირსეული და ნებაყოფლობითი შრომის უფლებების დაცვა, ანტი-მონოპოლიური საბჭოები, და სხვა. სოციალური სამართლიანობის იდეის მხარდაჭერას. თავისუფალი, ემანსიპირებული და პროგრესული საზოგადოების მოწყობას. აქედან გამომდინარე, ვემხრობით ეკონომიკური, სოციალური და პოლიტიკური თანასწორობის, გენდერული თანასწორობის იდეებს, რელიგიური/ეთნიკური/სექსუალური უმცირესობების უფლებების დაცვასა და მათი საზოგადოებაში ღირსეულ ინტეგრაციის ხელშეწყობას. ამ იდეების მატრებელ ადგილობრივ, რეგიონალურ და საერთაშორისო ორგანიზაციებთან თანამშრომლობას, რომლებიც იღწვიან მათი პოპულარიზაციისა და პრაქტიკაში განხორციელებისათვის.
დავით ხახუტაიშვილი

დავით ახმედის ძე ხახუტაიშვილი (დ. 16 იანვარი, 1924, სოფელი ალამბარი, ქობულეთის რაიონი — გ. 1999) — ქართველი ისტორიკოსი, არქეოლოგი, საქართველოს მეცნიერებათა აკადემიის წევრ-კორესპონდენტი (1983). სკკპ წევრი 1971 წლიდან. დაამთავრა თბილისის სახელმწიფო უნივერსიტეტის ისტორიის ფაკულტეტი 1951 წელს. სადოქტორო დისერტაცია თემაზე „უფლისციხე და იბერიის ისტორიის საკითხები“, დაიცვა 1967 წელს. მუშაობდა სხვადასხვა პასუხსაგებ სამეცნიერო თანამდებობაზე. 1954—1995 წლებში იყო ისტორიის ინსტიტუტის უფროსი მეცნიერ-თანამშრომელი; 1977 წელს არქეოლოგიური კვლევის ცენტრის დირექტორის მოადგილე, განყოფილების გამგე; 1978—1999 წლებში ბათუმის სამეცნიერო კვლევითი ინსტიტუტის დირექტორი. 1978 წლიდან საქართველოს მეცნიერებათა აკადემიის ნ. ბერძენიშვილის სახელობის ბათუმის სამეცნიერო-კვლევითი ინსტიტუტის დირექტორი. ქართული საბჭოთა ენციკლოპედიის მთავარი სარედაქციო კოლეგიის წევრი (1980). 1949 წლიდან მონაწილეობდა საქართველოს სხვადასხვა არქეოლოგიურ ექსპედიციაში (ვაშნარი, უჯარმა, ბიჭვინთა, წიწამური, ხოვლე, უფლისციხე, ქობულეთ-ფიჭვნარი, გონიო-აფსაროსი, ბათუმის ციხე, პეტრა-ციხისძირი, შავიზღვისპირა დიუნური დასახლებები, ისპანის ტორფქვეშა ნამოსახლარი, ყულევი და სხვა). მისი ძირითადი შრომები შეეხება ადრინდელი კლასობრივი ქალაქების ისტორიის და არქეოლოგიის, აგრეთვე, რკინის ადრინდელი მეტალურგიის და ადრინდელი რკინის ხანის საზოგადოების ისტორიის საკითხებს. გამოქვეყნებული აქვს 120 სამეცნიერო წერილი და 10-მდე წიგნი. დაჯილდოებულია ღირსების ორდენითა და საპატიო ნიშნის ორდენით. იყო ბათუმის საპატიო მოქალაქე. გონიოს განძი, თბ., 1980 (თანაავტორი); იბერიის ქალაქთა ისტორიის საკითხები, თბ., 1966; კლდეში ნაკვეთი ქალაქი, თბ., 1965; უფლისციხე, [წგნ.] 1-2, თბ., 1964-1970; ძველი აღმოსავლეთის ხალხთა ისტორია, თბ., 1971 (თანაავტორი). დავით ხახუტაიშვილი — ბიოგრაფიული ლექსიკონი ვაჩეიშვილი ნ., ქართული საბჭოთა ენციკლოპედია, ტ. 11, თბ., 1987. — გვ. 449.
მერკელის მესამე კაბინეტი

„მერკელის III კაბინეტის“ სახელით ფიცის დადების მომენტიდან — 2013 წლის 17 დეკემბრიდან — აღინიშნება გერმანიის ფედერალური მთავრობა XVIII საკანონმდებლო პერიოდში. სამი პარტიისაგან — გქდკ-ის/ ბქსკ-ისა და გსდპ-ისაგან — შემდგარი დიდი კოალიციის კაბინეტის შემადგენლობა საჯარო გახდა 2013 წლის 15 დეკემბერს და წარმოადგენს გერმანიის ფედერაციული რესპუბლიკის მთავრობის XXIII კაბინეტს. კოალიციის შეთანხმება ცნობილია სახელით გერმანიის მომავლის ჩამოყალიბება Kabinettsliste: Das sind Merkels wichtigste Minister, in: spiegel.de, abgerufen am 15. Dezember 2013, 13.50 Uhr. Live-Blog zur Großen Koalition: Parteivorstand billigt die Kandidatenliste der SPD, in: zeit.de, abgerufen am 15. Dezember 2013, 13.50 Uhr. Die "Welt" erfährt einige überraschende Personalien, in: welt.de, abgerufen am 15. Dezember 2013, 16.43 Uhr.
Mount & Blade II: Bannerlord

Mount & Blade II: Bannerlord — სტრატეგიული მოქმედებითი როლური ვიდეო თამაში, პოპულარული თამაშების სერიის „Mount & Blade“-ის გაგრძელება, რომელიც შექმნა და გამოსცა თურქულმა კომპანია TaleWorlds Entertainment-მა 2022 წლის 25 ოქტომბერს შემდეგი პლატფორმებისთვის: Microsoft Windows, PlayStation 4, PlayStation 5, Xbox One და Xbox Series X/S. როგორც სერიის პირველ თამაშში, Bannerlord-ის მოქმედება ხდება იგივე რუკაზე, კალრადიაში, 210 წლით ადრე Mount & Blade: Warband-ამდე. მომქმედება მიმდინარეობს კალარანდიის იმპერიის დაცემის პერიოდში და წინა თამაშებში არსებული სამეფოების შექმნის დროს. კალარანდიის იმპერია და მისი დაცემის ანალოგიურია დასავლეთ რომის იმპერიის დაცემა და პირველი ევროპული სამეფოების შექმნა. 2012 წლის სექტემბერს TaleWorlds-მა გამოაცხადა რომ თამაშზე მუშაობა მიმდინარეობდა, ასევე გამოვიდა პირველი თრეილერი. განახლებები იდებოდა TaleWorlds საიტზე ყოველ 2 თვეში ერთხელ. თამაშის გრაფიკა გაუმჯობესებულია წინა თამაშებთან შედარებით. ის შეიცავს უკეთეს დაჩრდილვას და უფრო დეტალურ მოდელებს. პერსონაჟების ანიმაცია შექმნილია მოძრაობის ჩაწერის ტექნოლოგიით. ასევე გაუმჯობესებულია სახის ანიმაციები ემოციების უკეთესად გამოსახატად. გაუმჯობესდა ინვენტარის ინტერფეისი, ასევე ხელოვნური ინტელექტი. ციხე-სიმაგრეების ალყის შემორტყმის სისტემა. TaleWorlds-ის ოფიციალური საიტი დაარქივებული 2021-01-12 საიტზე Wayback Machine. ოფიციალური ბლოგი დაარქივებული 2020-12-12 საიტზე Wayback Machine. ↑ Mount&Blade II: Bannerlord Developer Blog 7 - Imperial Declines. დაარქივებულია ორიგინალიდან — 2014-10-12. ციტირების თარიღი: 2015-05-19. ↑ Mount&Blade II Bannerlord - TaleWorlds Entertainment ↑ Mount&Blade II: Bannerlord Developer Blog 1 - Hairy Artists. დაარქივებულია ორიგინალიდან — 2016-03-05. ციტირების თარიღი: 2015-05-19. ↑ Mount&Blade II: Bannerlord Developer Blog 5 - Virtual Skeletons. დაარქივებულია ორიგინალიდან — 2016-03-06. ციტირების თარიღი: 2015-05-19. ↑ Mount&Blade II: Bannerlord Developer Blog 6 - Astounding Squirms. დაარქივებულია ორიგინალიდან — 2014-10-23. ციტირების თარიღი: 2015-05-19.
ჯონგლი

ჯონგლი (ჯუნგალი) (ინგლ. Jonglei, არაბ. جونقلي) — სამხრეთ სუდანის შტატი. მდებარეობს ქვეყნის აღმოსავლეთ ნაწილში. შტატის ფართობია — 122 581 კმ² (ყველაზე დიდი შტატი ფართობის მიხედვით). მოსახლეობა — 1 358 602 კაცი (2008). ადმინისტრაციული ცენტრია — ქალაქი ბორი. შტატის დასავლეთ ნაწილში, იქ სადაც მდებარეობს ქვეყნის გეოგრაფიული ცენტრი, იგეგმება ქვეყნის ახალი დედაქალაქის რამსელის აშენება. შტატს აღმოსავლეთიდან ესაზღვრება ეთიოპია. სამხრეთიდან აღმოსავლეთი ეკვატორიის და ცენტრალური ეკვატორიის შტატები, დასავლეთიდან ტბების და ერთობის შტატები, ჩრდილოეთიდან კი — ზემო ნილოსის შტატი. ჯონგლის შტატი დაარქივებული 2013-12-26 საიტზე Wayback Machine. ↑ National Bureau Of Statistics ↑ Geohive. დაარქივებულია ორიგინალიდან — 2013-08-27. ციტირების თარიღი: 2015-11-15. ↑ Statoids ↑ Citypopulation
ალუბლის გემო

ალუბლის გემო (სპარს. طعم گيلاس) — აბას კიაროსტამის ფილმი. ფილმმა მიიღო ოქროს პალმის რტო. ყურადღება!  ქვემოთ მოყვანილია სიუჟეტის და/ან დასასრულის დეტალები. ირანელი, აღა ბადი თავისი ავტომობილით თეირანის ახლად მშენებარე გარეუბნების გარშემო დადის და ეძებს პირს, რომელიც ერთობ დელიკატურ სამსახურს გაუწევს მას საკმაო ანაზღაურების საფასურად. ბადის უკვე გათხრილი აქვს სამარე მთებში და მას სჭირდება ადამიანი, რომელიც მას მიწას მიაყრის, მას შემდეგ რაც იგი ძილის წამლის სასიკვდილო დოზას მიიღებს. ბადი ხვდება და ესაუბრება სხვადასხვა ჯურის ხალხს, მათ შორის არიან ახალგაზრდა ქურთი გლეხი, ჯარისკაცი, ავღანეთიდან ლტოლვილი, მედრესეში ღვთისმეტყველების სტუდენტი, მარტოხელა დარაჯი. თითოეული მათგანი უარს ამბობს მისთვის სამსახურის გაწევაზე, მიუხედავად იმისა რომ ანაზღაურება ძალიან მაღალია. მედრესეს სტუდენტი ბადის ეუბნება რომ „ალაჰმა მისცა ადამიანებს სხეული და ადამიანები ვალდებულები არიან პატივი სცენ ალაჰის ნაბოძებს". ერთი მოხუცი თანამგზავრი უყვება ბადის თვითმკვლელობის მცდელობის საკუთარ ისტორიას. მრავალი პრობლემით გატანჯული თავის ჩამოხრჩობას აპირებდა, თუმცა სანამ თავის განზრახვას შეასრულებდა, მან ალუბალი შეჭამა, რომელიც ისე მოეწონა რომ სიცოცხლეზე უარის თქმა გადააფიქრებინდა. სწორედ ეს მოხუცი თანხმდება ბადის სამსახურის გაწევაზე.. „Ta'm e guilass“ — კინოფილმების ინტერნეტ-მონაცემთა ბაზა (ინგლისური) Taste of Cherry at RottenTomatoes.com Criterion Collection essay by Godfrey Cheshire დაარქივებული 2007-09-26 საიტზე Wayback Machine.
ზედაველას ბრძოლა (1724)

ზედაველას ბრძოლა — ოსმალებისა და მათი მოკავშირის, ქართლის მმართველის იესეს (მუსტაფა ფაშა) ბრძოლა კახეთის მეფის კონსტანტინე II-ის (მაჰმად ყული-ხანი) წინააღმდეგ ხიდისთავ–ატენის გასაყარზე, ზედაველას ველზე, 1724 წლის 26 სექტემბერს. კახელები დამარცხდნენ და კონსტანტინემ თავს გაქცევით უშველა. ოსმალებმა მტრის მეომართა მოჭრილი თავები ცხრა ურმით თბილისში წაიღეს. მათი ბატონობა ქართლში კიდევ უფრო გამყარდა. ზედაველას ბრძოლები : [ქართულ ისტორიოგრაფიაში ცნობილია ზედაველას ორი ბრძოლა: პირველი მოხდა 1724 წელს ხიდისთავ - ატენის გასაყართან. მეორე მეთვრამეტე საუკუნის 80 - იანი წლების მეორე ნახევარში ყარაღაჯთან] / ს. ალიმბარაშვილი // განთიადი. - ქუთაისი, 2008. - N5-6. - გვ.153-162
ყაზახეთის ჰიმნი

ყაზახეთის ჰიმნი (ყაზახ. Менің Қазақстаным, Meniñ Qazaqstanım) — ყაზახეთის სახელმწიფო ჰიმნი, რომლის მიღებაც მოხდა 2006 წლის 7 იანვარს. ჰიმნი შექმნილია ჟუმეკენ ნაჟიმედენოვის მიერ 1956 წელს დაწერილი ლექსის საფუძველზე, ხოლო მუსიკის ავტორია შამში კალდაიაკოვი. ლექსის ორიგინალური ტექსტი შეცვალა ყაზახეთის პრეზიდენტმა ნურსულთან ნაზარბაევმა. Kazakh.ru დაარქივებული 2011-07-22 საიტზე Wayback Machine. ↑ The CIA World Factbook 2012 Central Intelligence Agency - 2011 "National anthem: name: “Menin Qazaqstanim” (My Kazakhstan) lyrics/music: Zhumeken NAZHIMEDENOV" ↑ Embassy of Kazakhstan in New Delhi, India : Weekly News. დაარქივებულია ორიგინალიდან — 2007-11-24. ციტირების თარიღი: 2013-12-23. ↑ Агентство Республики Казахстан по делам государственной службы. დაარქივებულია ორიგინალიდან — 2011-08-19. ციტირების თარიღი: 2013-12-23.
ოსკარის 26-ე დაჯილდოება

ოსკარის 26-ე დაჯილდოების ცერემონია — საუკეთესო ფილმებისა და კინოხელოვანების რიგით 26-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.
ჟეზყაზღანი

ჟეზყაზღანი (ყაზახ. Жезқазған; 1992 წლამდე ჯეზყაზღანი) — ქალაქი ყაზახეთის ცენტრალურ ნაწილში, ყარაღანდის ოლქში (1997 წლის მაისამდე ჯეზყაზღანის ოლქი). მდებარეობს მდინარე კენგირის აუზში. 1954 წლის 20 დეკემბერს ყაზახეთის სსრ-ის უმაღლესი საბჭოს გადაწყვეტილებით მუშათა დასახლებას დიდ ჯეზყაზღანს მიენიჭა ქალაქის სტატუსი. ქალაქი არის ქვეყნის ფერადი მეტალურგიის მნიშვნელოვანი ცენტრი. ყაზახეთის ქალაქები Сайт города Жезказгана დაარქივებული 2016-06-04 საიტზე Wayback Machine. Жезказган. Паспорт региона.[მკვდარი ბმული] Месторождение медистых кварцитов и Джезказганский Рудник Фото Жезказгана ↑ Aktobe Province Statistical Department. Population estimations 2013-01-01 (რუს.)
სელენოგრაფიული კოორდინატები

სელენოგრაფიული კოორდინატები — მთვარის ზედაპირზე წერტილთა მდებარეობის განმსაზღვრელი რიცხვები, სახელდობრ, სელენოგრაფიული განედი და გრძედი. განედი არის წერტილის კუთხური დაშორება მთვარის ეკვატორიდან; აითვლება წერტილის მერიდიანზე ჩრდილოეთ (დადებითია) ან სამხრეთ (უარყოფითია) მიმართულებით (ჩრდილოეთ პოლუსი ისაა, საიდანაც დაკვირვებისას მთვარე საათის ისრის საწინააღმდეგო მიმართულებით ბრუნავს). გრძედი არის კუთხე წერტილისა და საწყისი მერიდიანის სიბრტყეებს შორის, ამასთან საწყისად მიჩნეულია ის მერიდიანი, რომლის სიბრტყე დედამიწის ცენტრზე გადის, როდესაც გრძედზე ლიბრაცია ნულის ტოლია. გრძედი დადებითია საწყისი მერიდიანიდან აღმოსავლეთ მიმართულებით, უარყოფითი — დასავლეთ მიმართულებით, რაც გამონაკლისია პლანეტოგრაფიული კოორდინატების საერთო სქემაში. ქართული საბჭოთა ენციკლოპედია, ტ. 9, თბ., 1985. — გვ. 276.
პარტრი

პარტრი (ინგლ. Partry; ირლ. Pártraí) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქებს კასლბარსა და ბალინრობს შორის. მეიოს საგრაფო მეიოს საგრაფოს ისტორია პარტრის მუზეუმი დაარქივებული 2014-01-16 საიტზე Wayback Machine. [1] დაარქივებული 2014-01-05 საიტზე Wayback Machine. ↑ CDP08: Population and Actual and Percentage Change 2006 and 2011 by Electoral Division, Year and Statistic Central Statistics Office. Retrieved: 2012-04-15.
Payday 2

Payday 2 — კომპიუტერული თამაში პირველი პირის მსროლელის ჟანრში, რომელსაც ქმნის Overkill Software და გამოცემს 505 Games. Payday 2 გამოვიდა 2013 წლის 13 აგვისტოს PC-სთვის და ამავე წლის 19 აგვისტოს Xbox 360-ზე და PlayStation 3-ზე. Payday 2 — გუნდური თამაშია სადაც მოთამაშეებმა უნდა მოახდინონ ძარცვა. თამაში წარმოადგენს პირველი ნაწილის — Payday: The Heist-ის გაგრძელებას. სათამაშოდ აუცილებელია ინტერნეტი, თამაშის ჩართვა ხდება Steam-ის სერვისიდან. ოფიციალური საიტი დაარქივებული 2017-09-02 საიტზე Wayback Machine. დეველოპერთა საიტი ვიკი თამაშის შესახებ ↑ http://store.steampowered.com/agecheck/app/218620/ ↑ დაარქივებული ასლი. დაარქივებულია ორიგინალიდან — 2015-11-05. ციტირების თარიღი: 2020-10-10.
29 დეკემბერი

29 დეკემბერი — გრიგორიანული კალენდრის 363-ე დღე (ნაკიან წლებში – 364-ე დღე). წლის ბოლომდე დარჩენილია 2 დღე. 1813 : ბრიტანელმა ჯარისკაცებმა ბუფალო, ნიუ-იორკი (შტატი), გადაწვეს. 1845 : ტეხასი აშშ-ის 28-ე შტატი გახდა. 1851 : პირველი ამერიკული YMCA გაიხსნა ბოსტონში, მასაჩუსეტსი. 1891 : ტომას ედისონმა რადიო დააპატენტა. 1937 : ახალი კონსტიტუციის მიღებით ირლანდიური თავისუფალი სახელმწიფო შეცვალა ახალმა ქვეყანამ სახელით ირლანდია. 1940 : მეორე მსოფლიო ომი - ლონდონის მეორე დიდ ხანძარში, ლუფტვაფეს ცეცხლოვანი დაბომბვის შედეგად, 200 მოქალაქე დაიღუპა. 1987 : საბჭოელი იური რომანენკო დედამიწაზე ბრუნდება კოსმოსში 326 დღის ყოფნის შემდეგ. 1989 : ვაცლავ ჰაველი ჩეხოსლოვაკიის პრეზიდენტი ხდება. 1993 : მსოფლიოს უმაღლესი ბუდას ქანდაკების „ტიან ტან ბუდა“ მშენებლობა დასრულდა. 1996 : გვატემალაში 36-წლიანი სამოქალაქო ომი დასრულდა მხარეებს შორის დაზავებით. 1997 : ჰონკონგში დაიწყეს ქათმების ხოცვა პოტენციურად სასიკვდილო გრიპის ვირუსის გავრცელების შესაჩერებლად. 2001 : მასიურმა ხანძარმა ლიმას ისტორიულ ცენტრში, პერუ, 274 ადამიანი იმსხვერპლა. 2006 : საქართველოს პარლამენტმა სამხრეთ ოსეთის შესახებ რესტიტუციის კანონი დაამტკიცა [1]. 2008 : ბრიტანული გირვანქა სტერლინგის გაცვლითი კურსი რეკორდულად დაეცა და ევროს გაუსწორდა. 2011 : იამაიკის საპარლამენტო არჩევნებში გაიმარჯვა სახალხო ნაციონალურმა პარტიამ, პორტია სიმპსონ-მილერის ხელმძღვანელობით. 2015 : გიორგი კვირიკაშვილი საქართველოს პრემიერ-მინისტრი გახდა. 2020 : ხორვატიაში 6,4 მაგნიტუდის სიმძლავრის მიწისძვრა მოხდა. 1709 : ელისაბედი — რუსეთის იმპერატორი 1721 : მადამ დე პომპადური — ლუი XV-ის ფავორიტი 1859 : კარანზა, ვენუსტიანო — მექსიკის პრეზიდენტი 1868 : კიტამურა ტოკოკუ — იაპონელი პოეტი და პუბლიცისტი. 1907 : ბაქრაძე, თამარ — ქართველი მსახიობი 1931 : გუ — კორეის პრინცი 1954 : ტაკამადო — იაპონიის პრინცი 1969 : ქარდავა, ბაჩუკი — ეროვნულ-დემოკრატიული პარტიის თავმჯდომარე. 1891 : კრონეკერი, ლეოპოლდ — გერმანელი მათემატიკოსი 1924 : კარლ შპიტელერი — შვედი მწერალი 1954 : სადრიდინ აინი — ტაჯიკი მწერალი 1974 : ბერიტაშვილი, ივანე — ქართველი ფიზიოლოგი 1993 : მკრტჩიანი, ფრუნზიკ — საბჭოთა კინომსახიობი, სსრკ-ის სახალხო არტისტი. 2004 : ლიდი ჰოლოუვეი — ამერიკელი ბიოქიმიკოსი 2020 : პიერ კარდენი — ფრანგი მოდის დიზაინერი 2022 : პელე — ბრაზილიელი ფეხბურთის ლეგენდა მართლმადიდებელი ეკლესია აღნიშნავს შემდეგი წმინდანების ხსენების დღეს: ანგია წინასწარმეტყველი წმინდა მარინი დედოფალი თეოფანია სხვა თვეები:
პლანეტოგრაფიული კოორდინატები

პლანეტოგრაფიული კოორდინატები — რიცხვთა წყვილი, რომელიც განსაზღვრავს პლანეტის ზედაპირზე წერტილის მდებარეობას. ესენია პლანეტოგრაფიული განედი და გრძედი. განედი, კუთხე პლანეტის ეკვატორის სიბრტყესა და აღებულ წერტილში ზედაპირის ნორმალს შორის, აითვლება ეკვატორიდან პოლუსებისაკენ მერიდიანის გასწვრივ 0°-იდან ± 90°-მდე. დადებითად ჩრდილოეთი განედი ითვლება, უარყოფითად — სამხრეთი განედი. გრძედი, ორწახნაგა კუთხე პლანეტის ნულოვანი მერიდიანისა და აღებულ წერტილზე გამავალი მერიდიანის სიბრტყეებს შორის, აითვლება პლანეტის დღეღამური ბრუნვის საწინააღმდეგო მიმართულებით 0°-იდან 360°-მდე. ნულოვან მერიდიანს ყოველი პლანეტისათვის აფიქსირებენ მის ბადროზე მკაფიოდ გამოხატული რაიმე წერტილის (დეტალის) მეშვეობით. ქართული საბჭოთა ენციკლოპედია, ტ. 8, თბ., 1984. — გვ. 98.
ყარაღანდა

ყარაღანდა (ყაზახ. Қарағанды) — ქალაქი ყაზახეთში, ყარაღანდის ოლქის ცენტრი. მდებარეობს ყაზახეთის წვრილგორაკების ფარგლებში. აღმოცენდა მეშახტეთა დაბის ადგილზე, რომელიც ყარაღანდის ქვანახშირის აუზის ცენტრში მდებარეობდა. მრეწველობის მთავარი დარგია ქვანახშირის მოპოვება. ადმინისტრაციული თვალსაზრისით გამოიყოფა 2 რაიონი. ქალაქი შედგება ცალკეული მასივებისაგან (ძველი ქალაქი XIX საუკუნის II ნახევარი; ახალი ქალაქი — მაიქუდუქი, ფიოდოროვკა და სხვა). მდინარე დიდი ბუქფის ორივე ნაპირზე გაშენებულია კულტურული და დასვენების პარკი. არის ხუროთმოძღვრული ძეგლები. დიდი ინდუსტრიული, სამეცნიერო და კულტურული ცენტრია. 2010 წლისათვის ქალაქში ცხოვრობდა 459,778 ადამიანი. დაარსდა 1931 წელს, ქალაქია 1932 წლიდან, საოლქო ცენტრია — 1936 წლიდან. ყაზახეთის ქალაქები ოფიციალური საიტი დაარქივებული 2013-12-20 საიტზე Wayback Machine. ყარაღანდა — ენციკლოპედია ბრიტანიკა (ინგლისური)
მიხეილ კალაშნიკოვი

მიხეილ ტიმოთეს ძე კალაშნიკოვი (დ. 10 ნოემბერი, 1919, სოფ. კურია, ალთაის გუბერნია — გ. 23 დეკემბერი, 2013, იჟევსკი) — სსრკ-ში და რუსეთში სასროლი იარაღის კონსტრუქტორი, ტექნიკური მეცნიერებათა დოქტორი (1971), გენერალ-ლეიტენანტი (1999). რუსეთის ფედერაციის გმირი, წმინდა ანდრეა მოციქულის ორდენის კავალერი, ორჯერ სოციალისტური შრომის გმირი, ლენინისა და სტალინის პრემიების ლაურეატი, რუსეთის მწერალთა კავშირის წევრი. სკკპ წევრი 1952 წლიდან, სსრკ უმაღლესი საბჭოს დეპუტატი III-IV მოწვევებისა (1950—1958) და VII-XI მოწვევების (1966—1989) უდმურტის ავტონომიური რესპუბლიკიდან (XI მოწვევა). მიხეილ კალაშნიკოვი იყო ერთადერთი ადამიანი, რომელსაც მიენიჭა რუსეთის გმირისა და ორჯერ სოციალისტური შრომის გმირის წოდება. იგი ცნობილი გახდა მსოფლიოში აკ-47 შექმნის წყალობით. მიხეილ კალაშნიკოვი მიხეილ კალაშნიკოვი
პავლოდარი

პავლოდარი (ყაზახ. Павлодар) — ქალაქი ყაზახეთში, პავლოდარის ოლქის ცენტრი. განლაგებულია ქვეყნის ჩრდილო-აღმოსავლეთ ნაწილში, ირტიშისპირა ვაკეზე, მდინარე ირტიშის მარჯვენა ნაპირზე. დიდი ნავსადგური, სამხრეთ ციმბირის მაგისტრალზე არსებული რკინიგზის სადგური. დაარსდა 1720 წელს როგორც კორიაკოვსკის ფორპოსტი (შემდეგ სადგური, რომელიც 1861 წელს გარდაიქმნა ქალაქ პავლოდარად). დიდი სამრეწველო ცენტრია. არის ნავთობგადასამუშავებელი, ქიმიური, მეტალურგიული და სხვა ქარხნები. 2010 წლისათვის ქალაქში ცხოვრობდა 353 930 ადამიანი. ყაზახეთის ქალაქები ოფიციალური საიტი დაარქივებული 2014-01-04 საიტზე Wayback Machine. (რუსული) (ყაზახური) (ინგლისური) პავლოდარი — ენციკლოპედია ბრიტანიკა (ინგლისური) ↑ Город Павлодар Департамент статистики Павлодарской области ↑ Город Павлодар დაარქივებული 2015-04-16 საიტზე Wayback Machine. Департамент статистики Павлодарской области
ყაზახეთის პრემიერ-მინისტრი

ყაზახეთის პრემიერ-მინისტრი — ყაზახეთის მთავრობის ხელმძთვანელი. ვიქტორ რადიუს-ზენკოვიჩი (12 ოქტომბერი 1920 – 1921) მუხამედხაფინ მურზაგალიევი (1921 – სექტემბერი 1922) საკენ სეიფულინი (სექტემბერი 1922 – ოქტომბერი 1924) ნუგმეტ ნურმაკოვი (ოქტომბერი 1924 – 19 თებერვალი 1925) ნუგმეტ ნურმაკოვი (19 თებერვალი 1925 – მაისი 1928) ურაზ ისაიევი (მაისი 1928 – 5 დეკემბერი 1936) ურაზ ისაიევი (5 დეკემბერი 1936 – სექტემბერი 1937) იბრაგიმ ტაჟიევი (სექტემბერი 1937 – 17 ივლისი 1938) ნურტას უნდასინოვი (17 ივლისი 1938 – 15 მარტი 1946) ნურტას უნდასინოვი (15 მარტი 1946 – 24 მარტი 1954) ელუბაი ტაიბეკოვი (24 მარტი 1954 – 31 მარტი 1955) დინმუხამედ კუნაევი (31 მარტი 1955 – 20 იანვარი 1960) (1-ჯერზე) ჟუმაბეკ ტაშენევი (20 იანვარი 1960 – 6 იანვარი 1961) სალკენ დაულენოვი (6 იანვარი 1961 – 13 სექტემბერი 1962) მასიმხან ბეისემბაიევი (13 სექტემბერი – 26 დეკემბერი 1962) (1-ჯერზე) დინმუხამედ კუნაევი (26 დეკემბერი 1962 – 7 დეკემბერი 1964) (2-ჯერზე) მასიმხან ბეისემბაიევი (7 დეკემბერი 1964 – 31 მარტი 1970) (2-ჯერზე) ბაიკენ აშიმოვი (31 მარტი 1970 – 22 მარტი 1984) ნურსულთან ნაზარბაევი (22 მარტი 1984 – 27 ივლისი 1989) უზაკბაი კარამანოვი (27 ივლისი 1989 – 20 ნოემბერი 1991) უზაკბაი კარამანოვი (20 ოქტომბერი 1990 – 14 ოქტომბერი 1991) ნაცრისფერი დამოუკიდებელი კანდიდატი. ლურჯი: ყაზახეთის ხალხის კავშირი / ნურ ოტან (სახალხო დემოკრატიულიპარტია) ყაზახეთის პრეზიდენტი
ერის ტბა

ერის ტბა (ინგლ. Lake Erie) — ტბა ჩრდილოეთ ამერიკაში, დიდი ტბების სისტემაში. ჩრდილოეთი ნაწილი ეკუთვნის კანადას, სამხრეთი — აშშ-ს. მდებარეობს ზღვის დონიდან 173 მ სიმაღლეზე. ფართობი 25 700 კმ². მაქსიმალური სიღრმე 64 მ. ნაპირები მაღალია, სუსტად დანაწევრებული, ტბას ერთვის მდინარე დეტროიტი, გამოედინება მდინარე ნიაგარა. სანაოსნოა. გადაჭიმულია დასავლეთ-სამხრეთ-დასავლეთიდან აღმოსავლეთ-ჩრდილო-აღმოსავლეთისაკენ 388 კილომეტრზე, სიგანე 92 კილომეტრი. ტბის სამხრეთ-დასავლეთ ნაწილში არის მრავალრიცხოვანი კუნძულები. დეკემბრიდან დაწყებული მარტისა და აპრილის ჩათვლით ტბის სანაპირო ნაწილი იყინება. უელენდის არხით შეერთებულია ონტარიოს ტბასთან. მთავარი ნავსადგურებია: ტოლიდო, ბუფალო, კლივლენდი (აშშ), პორტ-კოლბორნი (კანადა). ტბას სახელი ეწოდა მის სანაპიროზე მცხოვრები ერთ-ერთი ტომის მიხედვით. 1960-1970 წლებში განიცადა წყლის ხარისხის ცვლილება, რაც წყალში ფოსფორიტების დონის მატებასთან და ფსკერულ დანალექებთან იყო დაკავშირებული. წყალმცენარეების გახრწნამ ხელი შეუწყო ტბაში მკვდარი ზონების გაფართოებას. წყალმცენარეების გახრწნილი მასები და დაბინძურებული სანაპირო ხაზები გახდა საბაბი იმისა, რომ ერის ტბის დიდი ნაწილი „მკვდარ ზონად“ გამოაცხადეს. კანადა-აშშ-ის შეთანხმებამ (1972) შესამჩნევად შეამცირა გადმოცლა და ფოსფორიტების ჩადენა ტბაში. 1813 წლის 10 სექტემბერს ერის ტბასთან გაიმართა ბრძოლა ინგლისურ ფლოტილიასა და ამერიკულ ესკადრას შორის. მთელი ბრიტანული ფლოტილია განადგურდა, მოკვდა ან დაიჭრა 134 ადამიანი. ამერიკელებმა დაკარგეს 27 ადამიანი, ხოლო დაიჭრა 96. ინგლისელები იძულებულნი გახდნენ დაეტოვათ დეტროიტი. დიდი ტბები შეგიძლიათ იხილოთ მედიაფაილები თემაზე „ერის ტბა“ ვიკისაწყობში. ერის ტბა — ენციკლოპედია ბრიტანიკა (ინგლისური) ერის ტბა — ინფორმაცია (რუსული)
ყაზახეთის პოლიტიკური სისტემა

ყაზახეთის პოლიტიკური სისტემა — მოქცეულია საპრეზიდენტო რესპუბლიკის ჩარჩოში, სადაც პრეზიდენტი წარმოადგენს როგორც სახელმწიფოს ასევე მთავრობის მეთაურს. საკანონმდებლო ხელისუფლება განაწილებულია მთავრობასა და პარლამენტის ორივე პალატაზე. მთავარი სტატია: ყაზახეთის მთავრობა. Will Kazakhstan Be Next? - On Political Developments in Kazakstan by the Carnegie Endowment for International Peace დაარქივებული 2011-06-07 საიტზე Wayback Machine. Central Asia Commerce
კამპინოს ტყე

კამპინოს ტყე (პოლ. Puszcza Kampinoska) — ტყის დიდი კომპლექსი რომელიც მდებარეობს ვარშავის დასავლეთით, პოლონეთში. იგი მოიცავს მდინარე ვისლას ძველი ხეობის დიდ ნაწილს. იგი მდებარეობს მდინარე ბზურასა და მდინარე ვისლას შორის. ის ამჟამად მოიცავს დაახლოებით 240 კმ². კამპინოს ტყე ტყის მდებარეობა
ოსკარის 35-ე დაჯილდოება

ოსკარის 35-ე დაჯილდოების ცერემონია — საუკეთესო ფილმებისა და კინოხელოვანების რიგით 35-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ვიკისაწყობში არის გვერდი თემაზე: ოსკარის 35-ე დაჯილდოება The 35th Annual Academy Awards Synopsis at IMDb „The 35th Annual Academy Awards "Episode"“ — კინოფილმების ინტერნეტ-მონაცემთა ბაზა (ინგლისური)
ნოკი (ირლანდია)

ნოკი (ინგლ. Knock; ირლ. Cnoc Mhuire, ნიშნავს მთას, მაგრამ დღეს უფრო მეტად ცნობილია სახელით Cnoc Mhuire – „(ქალწული) მარიამის მთა“) — სოფელი ირლანდიაში, მდებარეობს მეიოს საგრაფოში, კონაქტის პროვინციაში. ის უმთავრესად ცნობილია ნოკის ტაძრით, სადაც გადმოცემის თანახმად, 1879 წლის 21 აგვისტოს მოხდა მარიამ ღვთისმშობლის, იოსებ დამწინდველისა და იოანე ღვთისმეტყველის გამოცხადება. XX საუკუნეში ნოკი, ლურდთან და ფატიმასთან ერთად, გახდა ევროპის უმთავრესი კათოლიკური ადგილი, სადაც ღვთისმშობლის ტაძარია. ყოველწლიურად ნოკს ნახევარ მილიონამდე მომლოცველი სტუმრობს. 1979 წელს სოფელს რომის პაპი, იოანე-პავლე II სტუმრობდა. მეიოს საგრაფო ნოკის ტაძარი ნოკი, მეიო ირლანდიის დასავლეთ აეროპორტი, ნოკი დაარქივებული 2008-07-06 საიტზე Wayback Machine.
Nokia Lumia 720

Nokia Lumia 720 — სმარტფონი, რომელიც შემუშავებულია კომპანია Nokia-ს მიერ. მუშაობს საოპერაციო სისტემა Windows Phone 8-ზე. აპარატი ანონსირებული იყო ქალაქ ბარსელონაში, 2013 წლის 25 თებერვალს. სმარტფონი აღჭურვილია 1 გიგაჰერციანი ორბირთვიანი პროცესორითა და 4,3 დუიმიანი ეკრანით, რომელიც შესრულებულია IPS ClearBlack-ის ტექნოლოგიით. ეკრანისთვის დამახასიათებელია მაღალი მგრძნობიარობა, რის ხარჯზეც შესაძლებელია მისი მართვა ხელთათმანებში. ეკრანი დაფარულია დამცავი მინით Gorilla Glass 2-ით. ტელეფონს აქვს Qi-ის სტანდარტის ინდუქციური დამუხტვის მხარდაჭერა. აქვს 6,7 მეგაპიქსელიანი ფოტოკამერა Carl Zeiss-ის ლინზით და 8 გიგაბაიტიანი მეხსიერება, რომლის გაზრდა შესაძლებელია 64 გიგაბაიტიანი microSD ტიპის ბარათით. გააჩნია პოლიკარბონატიანი მონოლითური კორპუსი. აქვს აგრეთვე ფრონტალური კამერა. წონა 128 გ. შეგიძლიათ იხილოთ მედიაფაილები თემაზე „Nokia Lumia 720“ ვიკისაწყობში. Nokia Lumia 720 (ინგლისური)